CELEX: 62012CN0329
Language: bg
Date: 2012-07-11 00:00:00
Title: Дело C-329/12: Иск, предявен на 11 юли 2012 г. — Европейска комисия/Федерална република Германия

22.9.2012   
            
            
               BG
            
            
               Официален вестник на Европейския съюз
            
            
               C 287/23
            
         Иск, предявен на 11 юли 2012 г. — Европейска комисия/Федерална република Германия
   (Дело C-329/12)
   2012/C 287/42
   Език на производството: немски
   
      Страни
   
   
      Ищец: Европейска комисия (представители: P. Hetsch и B. Schima)
   
      Ответник: Федерална република Германия
   
      Искания на ищеца
   
   Ищецът иска:
   
               —
            
            
               да се установи, че Федерална република Германия не е изпълнила задълженията си по Директива 2006/24/ЕО (1) на Европейския парламент и на Съвета от 15 март 2006 година за запазване на данни, създадени или обработени, във връзка с предоставянето на обществено достъпни електронни съобщителни услуги или на обществени съобщителни мрежи и за изменение на Директива 2002/58/ЕО, като не е приела напълно законовите, подзаконовите и административни разпоредби във връзка с транспонирането на тази директива и при всички положения, като не е съобщила за тях изчерпателно на Комисията;
            
         
               —
            
            
               да се осъди Федерална република Германия съгласно член 260, параграф 3 ДФЕС поради нарушаване на задължението за съобщаване на мерките за транспониране да заплати периодична имуществена санкция в размер на 315 036,54 EUR дневно, платими по сметката за собствени ресурси на Европейския съюз;
            
         
               —
            
            
               да се осъди Федерална република Германия да заплати съдебните разноски.
            
         
      Правни основания и основни доводи
   
   Срокът за транспонирането на въпросната директива е изтекъл на 15 септември 2007 г.
   С Решение от 2 март 2010 г. германският Bundesverfassungsgericht обявява приетите от Германия мерки по транспониране за противоконституционни и нищожни. Ето защо германското правителство на първо време уведомява Комисията, че директивата продължава да бъде частично транспонирана чрез посочените действащи разпоредби. Впоследствие германското правителство представя проект за закон с предмет транспониране на останалите разпоредби от директивата.
   Доколкото въпросният проект все още не е приет, според Комисията е безспорно, че Федерална република Германия не е изпълнила задължението си за пълно транспониране на Директивата. Посоченото частично транспониране е недостатъчно за постигане целите на Директивата съгласно член 1 от нея. Накрая Комисията указва, че тя счита представения от Германия проект за недостатъчен с оглед пълното транспониране на Директивата.
   
      (1)  ОВ L 105, стp. 54; Специално издание на български език, 2007 г., глава 13, том 53, стр. 51.